
Ministru kabineta noteikumi Nr. 603
Rīgā 2023. gada 24. oktobrī (prot. Nr. 53 24. §)
Grozījumi Ministru kabineta 2021. gada 6. jūlija noteikumos Nr. 467 "Valsts atbalsta piešķiršanas kārtība apdrošinātājam sausuma radīto zaudējumu atlīdzības izmaksu daļējai kompensēšanai"
Izdoti saskaņā ar Lauksaimniecības un lauku attīstības
likuma 5. panta 3.1 un ceturto daļu
· Izdarīt Ministru kabineta 2021. gada 6. jūlija noteikumos Nr. 467 "Valsts atbalsta piešķiršanas kārtība apdrošinātājam sausuma radīto zaudējumu atlīdzības izmaksu daļējai kompensēšanai" (Latvijas Vēstnesis, 2021, 129. nr.) šādus grozījumus:
· 1. Izteikt 6.1. apakšpunktu šādā redakcijā:
· "6.1. gala labuma guvējs ir uzskatāms par nonākušu grūtībās atbilstoši Komisijas 2022. gada 14. decembra Regulas (ES) 2022/2472, ar kuru, piemērojot Līguma par Eiropas Savienības darbību 107. un 108. pantu, dažu kategoriju atbalstu lauksaimniecības un mežsaimniecības nozarē un lauku apvidos atzīst par saderīgu ar iekšējo tirgu (Eiropas Savienības Oficiālais Vēstnesis, 2022. gada 21. decembris, Nr. L 327) (turpmāk – Komisijas regula 2022/2472), 2. panta 59. punktam;".
· 2. Izteikt 11.3. apakšpunktu šādā redakcijā:
· "11.3. lielie uzņēmumi, kas atbilst Komisijas regulas 2022/2472 2. panta 34. punktā noteiktajai definīcijai, – iespējamo apdrošinātāja darbību aprakstu situācijā, ja netiek piešķirts atbalsts (3. pielikums), un dokumentārus pierādījumus, kas apliecina atbalsta stimulējošo ietekmi."
· 3. Izteikt 17. punktu šādā redakcijā:
· "17. Ja kompensācijas apmērs pārsniedz 10 000 euro, Lauku atbalsta dienests publicē apdrošinātāja nosaukumu un adresi, kompensācijas apmēru, piešķiršanas datumu, nozari un saimnieciskās darbības veicēja veidu atbilstoši normatīvajiem aktiem par kārtību, kādā publicē informāciju par sniegto komercdarbības atbalstu un piešķir un anulē elektroniskās sistēmas lietošanas tiesības."
· 4. Papildināt ar 17.1 punktu šādā redakcijā:
· "17.1 Ja pārkāptas šajos noteikumos minētās prasības, Lauku atbalsta dienests uzliek par pienākumu atbalsta saņēmējam atmaksāt Lauku atbalsta dienestam saņemto nelikumīgo valsts atbalstu. Atbalsta summu atmaksā kopā ar procentiem no līdzekļiem, kas ir brīvi no valsts atbalsta, saskaņā ar Komercdarbības atbalsta kontroles likuma IV vai V nodaļu."

